Góðu tit øll

Innbjóðing til skeið fyri **alt toymið** tann 24. jan 2020. Dagurin verður hildin á Hotel Hafnia kl. 08.30-15.00.

**HYGIEJNETJEK - 2019**  
Skeið v/ Marianne Bockhoff

Fyrrapartin verður skeið um *Nationale Infektionshygiejniske Retningslinjer* (NIR), sum er eitt sera aktuelt evni millum tannlæknar í Danmark. Væntandi fara myndugleikarnir í Føroyum at fylgja teimum donsku, so føroysku tannlæknastovurnar verða kannaðar eftir NIR. Tí er hetta eisini eitt viðkomandi evni hjá okkum at fyrihalda okkum til.

Slóð til *revideret NIR for tandklinikker 2019,* [trýst her](https://hygiejne.ssi.dk/-/media/arkiv/subsites/infektionshygiejne/retningslinjer/nir/nir-tandklinikker.pdf?la=da).

Um skeiðið skrivar Tandlægeforeningens efteruddannelse:

*Statens Serum Institut har udgivet en revideret udgave af de infektionshygiejniske retningslinjer for tandklinikker. Vi har læst NIR for dig, og på dette kursus får du serveret alt det, du bør vide, ligesom vi har udarbejdet en tjekliste til dig, der sikrer, at du er i compliance. Retningslinjen erstatter den tidligere udgave fra 2015, og det er vigtigt at kende de nye tiltag.*

**Hvussu implementera vit á bestan hátt?**  
Verkstova v/ Rannvá Troest og Heðin Poulsen frá bituff

Seinnapartin er endamálið at duga betur at íverkseta broytingar á arbeiðsplássinum. Broytingar kunnu órógva føstu vanarnar, men stillstøða er heldur ikki ráðilig. Tískil er neyðugt, at duga at arbeiða miðvíst við broytingum. Umframt at arbeiða við einføldum leistum, verður sjóneykan sett á, hvussu avgerðir verða tiknar í serfrøðingatoymum, har tørvur bæði er á sterkari sjálvleiðslu og toymishugsan, fyri at kjarnuuppgávan kann loysast væl.

Arbeiðshátturin verður íblástur og verkstova, har tit arbeiða við ítøkiligum átøkum og broytingum við støði í tykkara tannlæknastovum.

Sum fyrireiking til verkstovuna heita vit á tykkum hvør sær, ella sum toymi at hugsa um hvat tit ætla at broyta ella innføra á tannlæknastovuni í 2020. Hugsið stórt, hugsið smátt, hugsið fjølbroytt. Gevur tað meining at hugsa longur enn 2020, er tað sjálvandi í lagi. Skrivið evnir niður og takið tey við á verkstovuna. Gevið gætur, at øll í toyminum koma við hugskotum, so ikki bara ein persónur kemur við øllum. *NIR* kann vera eitt av evnunum, men tað nýtist ikki at vera tað einasta.

Fyribils skrá:

Kl. 08.30 Morgunmatur

Kl. 09.00 **HYGIEJNETJEK - 2019** v/ Marianne Bockhoff

Kl. 11.30 Miðmáli

Kl. 12.30 **Hvussu implementera vit á bestan hátt?** v/ bituff

Kl. 15.00 Dagurin endar